తెలు-గోడు: ఫ్యాక్ష-నిజం
కర్నూలు జిల్లాలో కొన్నేళ్ల నిద్రావస్థ తర్వాత మళ్లీ పడగ విప్పిన ఫ్యాక్షన్ భూతం గతవారం స్థానిక కప్పట్రాళ్ల గ్రామ తెలుగుదేశం నేత పాలెగారు వెంకటప్పనాయుడుతో సహా తొమ్మిదిమందిని బలితీసుకుంది. దీనిపై స్పందిస్తూ తెలుగుదేశం అధినేత, ప్రతిపక్ష నాయకుడు చంద్రబాబు నాయుడు ఎప్పటిమాదిరిగానే వైఎస్ పై, ఆయన ప్రభుత్వం పై నిప్పులు చెరిగారు. ఇది ఫ్యాక్షన్ ప్రభుత్వమని, ఈ ముఖ్యమంత్రి హయాంలో తమ పార్టీ కార్యకర్తలెవరి ప్రాణాలకూ భరోసా లేదనీ, .. ఇలా మనం ఎన్నో సార్లు వినున్న వాక్యాలే మళ్లీ వల్లె వేశారు. అయితే, హతుల నేపధ్యం తెలిసినవాళ్లకు చంద్రబాబు మాటలు గురివింద చందంగా అనిపిస్తే అది వాళ్ల తప్పుకాదు.
కాంగ్రెసు అధికారంలోకొచ్చాక రాయలసీమలో ఫ్యాక్షనిస్టుల ఆగడాలు పెరిగిపోయిన మాట నిజమే. అయితే, ఫ్యాక్షనిజం మహమ్మారిని ప్రోత్సహించటంలో తెలుగుదేశం కూడా తక్కువేమీ తినలేదు. రాజకీయావసరాల కోసం వైరివర్గాలను చేరదీసి రాయలసీమలో రక్తపుటేర్లు పారిస్తున్న తిలాపాపం కాంగ్రెసు, తెలుగుదేశాలకు తలా పిడికెడు. కత్తితో చంపేవాడు కత్తితోనే మరణిస్తాడన్న బైబిలు వాక్యం సాక్షిగా ముఠా తగాదాలతో మమేకమైపోయిన జీవితాలు అలాగే ముగిసిపోతాయి. చేసుకున్న వారికి చేసుకున్నంత. ముప్పై ఎనిమిదేళ్లుగా ఫ్యాక్షన్ తో పెనవేసుకున్న వెంకటప్పనాయుడి బ్రతుకూ అలాగే తెల్లారిపోయింది. నిజమిలా ఉంటే, హతుల గత చరిత్ర తెలియనట్లు చంద్రబాబు అమాయకత్వం ఒలకబోయటం విడ్డూరం.
'ఫ్యాక్షన్ అనేది ఫాషన్ కాదు. ఒక సారి ఈ ఊబిలో కూరుకున్నారంటే బయటకు రాలేరు. నా కధ విన్నాకైనా దీనికి దూరంగా ఉండండి' అని నాలుగేళ్లనాటి ఈనాడు ఇంటర్వ్యూలో చెప్పిన వెంకటప్పనాయుడి మాటల వెనుక ఒక నిస్సహాయుడి ఆవేదన కనిపిస్తుంది. అతని ప్రత్యర్ధులని కదిలించినా దాదాపు ఇవే మాటలు చెబుతారేమో. ఇరు వర్గాలూ విసుగెత్తిపోయి ఉన్నా ఇంకా ఫ్యాక్షన్ బ్రతికే ఉండటానికి కారణం నిస్సందేహంగా రాజకీయ పార్టీల చదరంగమే. ఫ్యాక్షన్ గురించి చంద్రబాబు, వైఎస్ ఒకరి మీద ఒకరు దుమ్మెత్తిపోసుకోవటం ఆపి దీన్ని అరికట్టటానికి కలిసి కృషి చెయ్యాలి. ఫ్యాక్షనిస్టులకు తమ పార్టీలలో చోటు ఇవ్వమని ప్రకటనలతో సరిపెట్టటం కాకుండా దాన్ని చేతల్లో చూపించాలి. పోలీసులకు ఈ విషయంలో పూర్తి అధికారాలిచ్చి వారిపై రాజకీయ ఒత్తిడి లేకుండా చూడాలి. ఫ్యాక్షన్ నుండి రాజకీయాన్ని విడదీసిన నాడు ఎందుకు లొంగదీ పెనుభూతం?
ఫ్యాక్షనిజాన్ని పౌరుషానికి చిహ్నంగా చూపుతూ తొడలుగొట్టి మెడలు నరికే సినిమాలు పదులకొద్దీ తీస్తున్న తెలుగు చిత్రపరిశ్రమ కూడా ఈ విషయమై పునరాలోచించుకోవాలి. ఇన్నాళ్లూ ఫ్యాక్షన్ పేరిట సొమ్ముచేసుకున్న నిర్మాతలు కాస్తంత సామాజిక బాధ్యత వహించి అదే ఫ్యాక్షనిజాన్ని ఎండగడుతూ సందేశాత్మక చిత్రాలెందుకు తీయకూడదు? సొంత లాభం కొంత మానుకుని సినీ మాధ్యమానికున్న శక్తిని సమాజ హితంకోసం ఎందుకు వాడకూడదు?
telu-godu: fyaaksha-nijam
karnoolu jillaalo konnella nidraavastha tarvaata malli padaga vippina faction bhootam gatavaaram sthaanika kappatralla grama telugudesam netha paalegaaru venkatappanayudutho sahaa tommidimandini baliteesukundi. deenipai spandistuu telugudesam adhinetha, pratipaksha nayakudu chandrababu nayudu eppatimaadirigaane vis pai, aayana prabhutvam pai nippulu cherigaaru. idhi faction prabhutvamani, ee mukhyamantri hayamlo tama party kaaryakartalevari praanaalakuu bharosa ledanee, .. ilaa manam enno saarlu vinunna vaakyaale malli valle vaesaaru. ayithe, hatula nepadhyam telisinavaallaku chandrababu maatalu gurivinda chandamgaa anipiste adhi vaalla tappukaadu.
congressu adhikaaramlokochaaka raayalaseemalo factionistlu aagadaalu perigipoyina maata nijame. ayithe, factionism mahammaarini prothsahinchatamlo telugudesam kuudaa takkuvemi tinaledu. rajakeeyaavasaraala kosam vairivargaalanu cheradeesi raayalaseemalo raktaputerlu paaristunna tilaapaapam congressu, telugudesaalaku talaa pidikedu. kattito champevadu kattitone maranistaadanna baibilu vaakyam saakshigaa mutaa tagaadaalatoe mamekamaipoyina jeevitaalu alaage mugisipotayi. chesukunna vaariki chesukunnanta. muppai enimidellugaa faction thoo penavesukunna venkatappanayudi bratukuu alaage tellaripoyindi. nijamila unte, hatula gatha charitra teliyanatlu chandrababu amaayakatvam olakaboyatam vidduram.
'faction anedi fashan kaadu. oka saari ee oobilo kurukunnarante bayataku raaleru. naa kadha vinnakaina deeniki dooramgaa undandi' ani naalugellanaati eenaadu interviewlo cheppina venkatappanayudi maatala venuka oka nissahayudi aavedana kanipistundi. athani pratyardhulani kadilinchinaa daadaapu ive maatalu chebutaremo. iru vargaaluu visugettipoyi unna inka faction bratike undataaniki kaaranam nissandehamgaa rajakeeya paarteela chadarangame. faction gurinchi chandrababu, vis okari meeda okaru dummettiposukovatam aapi deenni arikattataaniki kalisi krushi cheyyali. factionistulaku tama paartiilaloo chotu ivvamani prakatanalatho saripettatam kakunda daanni chetallo chuupimchaali. polisulaku ee vishayamlo puurti adhikaaraalichi vaaripai rajakeeya ottidi lekunda chudali. faction nundi rajakeeyaanni vidadeesina naadu enduku longadee penubhootam?
factionizanni pourushaaniki chihnamgaa chuuputuu todalugotti medalu narike cinimaalu padulakoddii teestunna telugu chitraparisrama kuudaa ee vishayamai punaralochinchukovali. innaalluu faction paerita sommuchesukunna nirmaatalu kaastanta saamaajika baadhyata vahinchi adhe factionizanni endagadutuu sandesaatmaka chitraalenduku teeyakudadu? sonta laabham kontha maanukuni cinee maadhyamaanikunna saktini samaja hitamkosam enduku vaadakuudadu?